गृह मंत्रालय
केन्द्रीय गृह राज्य मंत्री श्री नित्यानंद राय ने उत्तर प्रदेश के मेरठ में द्रुत कार्य बल  की 29वीं वर्षगाँठ पर आयोजित परेड की सलामी ली
माननीय प्रधानमंत्री श्री नरेन्द्र मोदी जी के नेतृत्व और माननीय गृह मंत्री श्री अमित शाह जी के मार्गदर्शन में CRPF ने हर प्रकार की परिस्थितियों के लिए विभिन्न रूप में बलों का संगठन बनाया है जिसमें RAF देश में शांति व्यवस्था को सुनिश्चित करने में अहम् भूमिका निभाता है
आर.ए.एफ. अपनी कार्य पद्धति एवं शान्ति व्यवस्था कायम करने की अद्भुत क्षमता के कारण अन्य बलों में श्रेष्ठ माना जाता है
RAF देशवासियों के विश्वास पर हमेशा खरा उतरता रहा है
धैर्य के साथ साहस RAF की विशेषता है जिसके बल पर आपने सफलता का इतिहास रचा है
आर.ए.एफ. देश में आंतरिक सुरक्षा व्यवस्था बनाए रखने के अलावा सामाजिक व पर्यावरण अनुकूलन संबंधी कार्यक्रमों में भी बढ़-चढ़कर भाग लेता है
केन्द्रीय गृह राज्य मंत्री श्री नित्यानंद राय ने आज उत्तर प्रदेश के मेरठ में द्रुत कार्य बल  की 29वीं वर्षगाँठ पर आयोजित परेड की सलामी ली। इस अवसर पर केन्द्रीय रिज़र्व पुलिस बल  के महानिदेशक समेत बल के वरिष्ठ अधिकारी,जवान और उनके परिजन भी उपस्थित थे।
अपने संबोधन में श्री नित्यानंद राय ने कहा किवर्ष 1992 के दौरान केन्द्रीय रिजर्व पुलिस बल में से आर.ए.एफ. के रूप में इस विशिष्ट बल का जन्म हुआ। तभी से यह बल राष्ट्र सेवा में सतत् एवं उत्कृष्ट योगदान देता आ रहा है। माननीय प्रधानमंत्री श्री नरेन्द्र मोदी जी के नेतृत्व और माननीय गृह मंत्री श्री अमित शाह जी के मार्गदर्शन में CRPF ने हर प्रकार की परिस्थितियों के लिए विभिन्न रूप में बलों का संगठन बनाया है जिसमें RAF देश में शांति व्यवस्था को सुनिश्चित करने में अहम् भूमिका निभाता है।RAF देशवासियों के विश्वास पर हमेशा खरा उतरता रहा है।
केन्द्रीय गृह राज्य मंत्री ने कहा किकश्मीर से कन्याकुमारी तक एवं सुदूर पूर्व अरूणांचल प्रदेश से पश्चिम गुजरात तक जहां भी,जब भी उपद्रव का माहौल बना,आर.ए.एफ. ने अपने नाम को चरितार्थ करते हुये बड़ी कुशलता से राष्ट्र विरोधी ताकतों को त्वरित गति से नियंत्रित करने में सफलता हासिल की है। उन्होने कहा कि आर.ए.एफ. अपनी कार्य पद्धति एवं शान्ति व्यवस्था कायम करने की अद्भुत क्षमता के कारण अन्य बलों में श्रेष्ठ माना जाता है। धैर्य के साथ साहस RAF की विशेषता है जिसके बल पर आपने सफलता का इतिहास रचा है।वर्तमान परिदृष्य में आर.ए.एफ. ने कठिन से कठिन क्षेत्रों में कानून व्यवस्था को संभाला है। यही कारण है कि गृह मंत्रालय ने जनवरी 2018 में द्रुत कार्य बल की पांच नई वाहिनियों के गठन की स्वीकृति दी।
श्री नित्यानंद राय ने कहा किमुझे यह बताने में गर्व हो रहा है कि देश की आंतरिक सुरक्षा को बरकरार रखने हेतु प्रशिक्षण प्रदान करने के लिए आर.ए.एफ. द्वारा एक अकेडमी  भी स्थापित की गई है,जहॉं देश के ही नहीं बल्कि विदेशों के भी प्रशिक्षणार्थी,भीड़ एवं दंगा नियंत्रण का प्रशिक्षण प्राप्त करते हैं।आर.ए.एफ. ने देश के विभिन्न उपद्रव वाले स्थानों को बखूबी से समय-समय पर नियंत्रित किया है। जम्मू-कश्मीर में शान्ति बहाली में RAF का बहुत महत्वपूर्ण योगदान रहा है। श्री राय ने कहा कि आज भी तनाव एवं उपद्रव के वातावरण में कानून व्यवस्था को नियंत्रित करने के लिए विभिन्न राज्यों के पुलिस बल सबसे पहले आर.ए.एफ. की तरफ देखते हैं और हर बार आर.ए.एफ. जनता का विश्वास जीतने में सफल होती है।
केन्द्रीय गृह राज्य मंत्री ने कहा किअगर आपदा नियंत्रण की बात की जाए,तो कौन भूल सकता है कि केरल में आई भीषण बाढ में किस प्रकार आर.ए.एफ. ने वहां के स्थानीय लोगोंकी मदद की एवं उन्हें जान-माल की हानि से बचाया। उन्होने कहा कि माननीय प्रधानमंत्री जी के निर्देशों पर माननीय गृहमंत्री द्वारा दिनांक 30 जून 2020 को एन.डी.एम.ए. की समीक्षा बैठक के दौरान सी.ए.पी.एफ. व पुलिस दल के अंदर एक समर्पित बचाव दल तैयार किये जाने का निर्देश दिया था। इसी आशय से आर.ए.एफ. की प्रत्येक बटालियन में 60 कार्मिकों की दो-दो टीमें कुल 30 टीमें तैयार करने की योजना बनाई गई जो एन.डी.आर.एफ. की तरह आपदा प्रबंधन के कार्य करने में सक्षम हो। ये टीमें किसी भी प्राकृतिक आपदा जैसेबाढ,सुनामी,भूकंप,चक्रवात,भूस्खलन,हिमस्खलन आदि एवं रासानयिक, जैविक,रेडियोलॉजिकली एवं नाभिकीय आपदा इत्यादि से निपटने के लिए तैयार रहेंगी।
श्री नित्यानंद राय ने कहा किअगर वैश्विक परिदृष्य में आर.ए.एफ. की भूमिको को आंका जाए तो यह उत्कृष्टता के मानदंडों पर ऊंचे पायदान पर खड़ी है। इसका प्रबल उदाहरण भारत के द्वारा यू.एन. मिशन के लिए आर.ए.एफ. को शांति स्थापित करने के लिए विभिन्न संकट ग्रस्त देशों जैसे कि कोसोवो मिशन,लाइबेरिया मिशन,कंबोडिया मिशन,हैती मिशन इत्यादि में भेजा जाना है। उन्होने कहा कि यह देश के लिए गर्व की बात है कि यू.एन. की पहली महिला कंटीजेंट  आर.ए.एफ. के द्वारा ही लाइबेरिया भेजी गई थी,जिसने वहां की राष्ट्रपति की सुरक्षा में अपनी अहम भूमिका निभाई है और विश्व को महिला टुकड़ी की शक्ति से परिचित करवाया है।
केन्द्रीय गृह राज्य मंत्री ने कहा कि आर.ए.एफ. देश में आंतरिक सुरक्षा व्यवस्था बनाए रखने के अलावा सामाजिक व पर्यावरण अनुकूलन संबंधी कार्यक्रमों में भी बढ़-चढ़कर भाग लेता है। आज जब संपूर्ण विश्व कोरोना महामारी से लड़ रहा है तब इस बल ने सामाजिक सेवा में अपनी अलग पहचान स्थापित की है। उन्होने कहा कि बात चाहे मानवीय सेवा की हो या फिर संकटग्रस्त परिस्थितियों में कानून व्यवस्था को कायम रखने की,आर.ए.एफ.ने बढ़-चढ़कर अपना योगदान दिया है। लॉकडाउन की स्थिति में इस बल के कार्मिकों ने देश के आम नागरिकों को विभिन्न प्रकार से सहयोग देकर बल का नाम रोशन किया है। श्री राय ने यह भी कहा कि आर.ए.एफ. ने पर्यावरण को सुरक्षित रखने के लिए देश भर में वृक्षारोपण को जीवन शैली का अंग बना लिया है। धरती को हरा-भरा व पर्यावरण को सुरक्षित रखने के लिए केवल जुलाई महीने में ही केन्द्रीय रिजर्व पुलिस बल की वाहिनियों द्वारा लगभग चार लाख पचास हजार आठ सौ पचास पौधे रोपित किए गए हैं।
श्री नित्यानंद राय ने कहा किकेन्द्रीय रिजर्व पुलिस बल ने गांधीवादी विचारधारा से उत्प्रेरित माननीय प्रधानमंत्री जी की पहल पर विभिन्न कार्यक्रम चलाए हैं,जिसमें पर्यावरण सुरक्षा,जल संचयन और स्वच्छ भारत अभियान विशेष है। इसी कड़ी में इस बल द्वारा जनमानस के दिलों में सांप्रदायिक सद्भावना का दीप जलाने और उन्हें एक सूत्र में जोड़ने के लिए साईकिल रैली भी आयोजित की गई। इस अभियान के दौरान सभी पड़ाव स्थलों पर शहर-देहात के लोगों को स्वच्छता का महत्व,मानव जीवन के स्थायित्व और विकास के लिए जल संरक्षण,वृक्षारोपण,पर्यावरण संरक्षण और सांप्रदायिक सद्भावना के प्रति जागरूक किया गया।
केन्द्रीय गृह राज्य मंत्री ने कहा कि सरकार द्वारा CRPF कर्मियों के हित में कई कदम उठाये गए हैं। CRPF कर्मियों की कार्य दशा और विशेषकर उनके कार्य के घंटों में सुधार सुनिश्चित करने के लिए सरकार द्वारा आधुनिकीकरण की योजना के अंतर्गत आधुनिक हथियार,प्रशिक्षण अवसंरचना सुविधायें,विधि विज्ञान उपकरण,सुरक्षा उपकरण आदि मुहैया करवाए जा रहे हैं।जवानों के बच्चों को प्रधानमंत्री स्कॉलरशिप स्कीम का लाभ दिया जा रहा है।श्री राय ने कहा कि माननीय गृहमंत्री श्री अमित शाह जी द्वारा CRPF के आधुनिक महानिदेशालय  की आधारशिला रखी गई है।साथ ही जवानों एवं उनके परिवारों के कल्याणार्थ कैंटीन सुविधा,आयुष्मान योजना और स्वास्थ्य कार्ड बनाने जैसी सुविधायें प्रदान की जा रही हैं। उच्च स्तरीय अस्पतालों में कैशलेस ट्रीटमेंट की सुविधा प्रदान की जा रही है।
श्री नित्यानंद राय ने कहा किजवानों की सुविधाओं के लिए गृह मंत्रालय एवं महानिदेशालय स्तर पर शिकायत निवारण पोर्टल की सुविधा प्रदान की गई है।रेलवे में सीआरपीएफ जवानों को आने-जाने के दौरान कुछ रेलगाडियों में नि:शुल्क बोगियों की सुविधा उपलब्ध करवाई गई है।साथ ही पूर्वोत्तर, जम्मू व श्रीनगर और वामपंथी उग्रवाद क्षेत्रों में जवानों के लिए हवाई जहाज कुरियर सुविधा उपलब्ध करवाई गई है।सभी ग्रुप केन्द्रों में सरकारी आवास की नि:शुल्क सुविधा प्रदान की गई है।पूर्वोत्तर क्षेत्रों के अलावा श्रीनगर व वामपंथी उग्रवाद क्षेत्रों में रिस्क अलांउस प्रदान किया जा रहा है। उन्होने कहा कि स्थानांतरण नीति को ऑनलाइन बनाया जा रहा है जिससे स्थानांतरण में पारदर्शिता आएगी।सीआरपीएफ को प्राथमिकता के आधार पर कोरोना टीकाकरण लागू करवाया गया है।
केन्द्रीय गृह राज्य मंत्री ने आर.ए.एफ. की 29वी. वर्षगांठ पर भव्य परेड के आयोजन के लिए केन्द्रीय रिजर्व पुलिस बलके महानिदेशकऔर आर.ए.एफ. की पूरी टीम को शुभकामनायें देते हुए आशा जताई किवे पूर्ण समर्पण की भावना से देश में कानून व्यवस्था को संभालने में अपना श्रेष्ठ योगदान देते रहेंगे और जनता की अपेक्षाओं पर खरा उतरेंगे।